Peter Knauer

**Peter KNAUER** (naskiĝis la 5-an de februaro 1935 en Berlino, mortis la 21-an de julio 2024 en Berlino) estas germana katolika teologo, jezuito, profesoro kaj esperantisto.

## Fundamenta teologio 
En la Jeszutia Altlernejo de Sankta Georgo kie studas studentoj el 20 landoj pri interkultureco en interreligieco, Peter Knauer instruis fundamentan teologion, ankaŭ konata sub baza teologia esplorado.  Per sia *hermeneutischen Fundamentaltheologie* (*hermeneŭtika fundamenta teologio*) li pretendis montri, ke ŝajnaj diferencoj en kredo baziĝas sur lingvaj miskomprenoj, tiel ke li povis doni al sia ĉefa verko *Der Glaube kommt vom Hören* (*Fido venas de Aŭdado),* la subtitolon "*Ökumenische Fundamentaltheologie*" (*Ekumena Fundamenta Teologio).*

## Kariero 
[eta|350x350ra|Enirejo de la Jezuita Altlernejo Sankta Georgo (Philosophisch-Theologische Hochschule Sankt Georgen) en [Frankfurto ĉe Majno|Frankfurt am Main, Germanio.]]
Li profesoriĝis en 1978 ĉe la Jezuita Altlernejo de Sankta Georgo (germane: *Philosophisch-Theologische Hochschule Sankt Georgen*) en Frankfurto ĉe Majno, kie li estis profesoro pri fundamenta teologio (ekde 1980) kaj vicrektoro de tiu altlernejo (1992-1993 ĝis 1996-1997). En 2003 li emeritiĝis tie kaj fariĝis kunlaboranto en la *Foyer Catholique Européen* kaj en la Jezuita Eŭropa Socia Centro (JESC, antaŭe ''Office Catholique d'Information et d'Initiative pour l'Europe*) en Bruselo ĝis majo 2018.

## Verkaro (elekto)
* (de) Peter Knauer: *Der Glaube kommt vom Hören – Ökumenische Fundamentaltheologie*. Graz-Wien-Köln 1978. 6-a eldono, Freiburg-Basel-Wien, Herder 1991, ISBN 3-451-22187-X (korektita reta eldono) estis lia ĉefverko.
* (de) Adolf Haas, Peter Knauer (Hrsg.): *Ignatius von Loyola, Das Geistliche Tagebuch* [Traduko, komentoj]. Freiburg-Basel-Wien, Herder 1961.
* (de) Peter Knauer (traduko kaj komentoj): *Ignatius von Loyola, Geistliche Übungen und erläuternde Texte*. Leipzig 1978.
* (de) Peter Knauer: *Unseren Glauben verstehen*. Würzburg 1986. 6-a eldono, Würzburg 2001, ISBN 3-429-00987-1.
* (de) Peter Knauer: *Handlungsnetze – Über das Grundprinzip der Ethik*. Frankfurt am Main 2002, ISBN 3-8311-0513-8, reta eldono.
* (de) Peter Knauer: *Hinführung zu Ignatius von Loyola*. Freiburg-Basel-Wien, Herder 2006, ISBN 3-451-29055-3.
* (de) Michael Sievernich, Peter Knauer: *Franz Xaver. Briefe und Dokumente 1535–1552*. Schnell & Steiner, 2006, ISBN 3-7954-1875-5.
*(tradukistece) Paul Auvray: *Bibelhebräisch zum Selbststudium,* dua eldono, Schöningh, Paderborn 1999, ISBN 3-8252-8113-2
### Tradukoj 
Multaj de liaj verkoj estis tradukitaj al aliaj lingvoj fare de li mem aŭ de liaj studentoj. Peter Knauer ankaŭ prelegis pri misgvidaj bibliaj tradukoj el la hebrea kaj la greka, pri la kristana-islama dialogo (ekzemple "*Fundamentaltheologie im Koran?*"), pri struktua eraro en la monsistemo, pri Ignaco Lojola kaj Benedikto de Nursio en multaj lingvoj, inkluzive de Esperanto. Interalie la unua paĝo el la libro Nova Testamento en Esperanto klare videblas ĉe la fino de jena jutuba filmeto je minuto 13:32 danke al la kunlaboro kun Esperantista Brusela Grupo. La komento estas en la itala kun subtekstoj en franca kaj nederlanda, sed permesas funkciigi ankaŭ aŭtomatan maŝintradukon al Esperanto. Meso je la memoro de p. Knauer estis celebrita en tiu kapelo la sabaton post lia forpaso.

## Festlibro 
(germana) Gerhard Gäde (eld.), *Hören-Glauben-Denken. Festschrift für Peter Knauer S.J. zur Vollendung seines 70. Lebensjahres'' (= Theologie: Forschung und Wissenschaft. Bd. 14). Lit-Verlag, Münster 2005, ISBN 3-8258-7142-8.
## Eksteraj ligiloj 
* Retejo plurlingva de Peter Knauer kiu atestas pri lia interesiĝo pri lingvoj.
*Ligiloj ĉe DDB
* (de) Retejo de la Jezuita Universitato de Sankta Georgo
* (en) Filmeto pri la Jezuita Universitato de Sankta Georgo, YouTube
* (it kun subtekstoj) FCE - Cappella dello Spirito Santo, pri la artaĵo en la kapelo

### Esperanto 
* Kredkonfeso por nia tempo (*.pdf), en lia retejo ankaŭ havebla en 10 aliaj lingvoj.
* 131 folioj "Kompreni nian fidon" kaj "etiko"  (*.ppt) (4 MB) (07. 03. 2013) kun listo de la folioj (*.pdf)

## Referencoj
Kategorio:Jezuitoj
Kategorio:Germanaj teologoj
Kategorio:Germanaj esperantistoj